تورکیه-‌نین اوچونجو قازما گمیسی "قانونی" ایستانبول حیدرپاشا لیمانیندان قارا دنیزه یولا سالیندی.
"قانونی" گمسی‌نین یولا سالینماسی مراسیمینه قاتیلان انرژی و طبیعی ثروت‌لر ناظیری فاتح دؤنمز قارا دنیزده حیاتا کئچیریلن فعالیت‌لرله علاقه‌دار اولا‌راق، "فاتح قازما گمیسی "تونا-1" قویوسوندان سونرا ساکاریا گاز ساحه‌سیندکی "تورک علی-1" قویوسوندا یئنی قازما ایشلرینه باشلادی و ایندییه کیمی 2600 متر درین‌لیگه ائندیک. "یاووز" گمیسی ایسه "سلجوکلو-1" قویوسوندا 6 مین متر قازما ایشلرینی تاماملادی.مثبت نتیجه‌لر الده ائتدیک و بو اراضی‌نین یاخینلیغیندا یئنی قازما فعالیت‌لریمیز اولا‌جاق" دئییب.
ساکاریا گاز ساحه‌سیندکی " تورک علی-1" قویوسو و قویودا آپاریلا‌جاق تست‌لر ایله مؤوجود اولان ذخایرو اوره تیم پتانسیلی حاقیندا علاوه معلومات الده اولوناجاغی گؤزلنیر. آیریجا بو قویوداکی تدقیقات‌لار عینی زاماندا ساحه‌نین گاز پتانسیلی‌نین داها یاخشی معین ائدیلمه‌سینه ایمکان یارادا‌جاق.
بئله‌لیکله، " تورک علی-1" قویوسو "فاتح" قازما گمیسی‌نین قازاجاغی ایلک تثبیت قویولاریندان‌ بیری ده اولا‌جاق و ساحه‌نین تکنیکی خصوصیت‌لری‌نین آیدینلاشدیریلماسیندا مهم رول اوینایا‌جاق.
"فاتح" گمیسی گازین آشکارلاندیغی ساکاریا گاز ساحه‌سیندکی تثبیت قویولارینی آچارکن "قانونی" گمیسی قویو تست‌لرینی آپارا‌جاق و ساحه‌نی اینکیشاف ائتدیرمک اوچون لازیمی معلومات‌لارین الده ائدیلمه‌سینه ایمکان یارادا‌جاق.
تورکیه-‌نین قارا دنیز بؤلگه‌سیندکی فعالیت‌لری داخیلینده عمومی‌لیکده 40 اوره تیم قویوسو آچیلا‌جاق.
